**Peter Kenilorea** (født 23. mai 1943 i Malaita, død 24. februar 2016 i Honiara) var en politiker fra Salomonøyene. Han var den sjølstendige statens første statsminister.

Kenilorea blei født som Kenirorea Kau'ona Keninaraiso'ona. Han kom fra landsbyen Takataka på Malaita. Kenilorea tilhørte 'are'are-folket.

Kenilorea fikk lærerutdanning fra Ardmore College i New Zealand. Seinere studerte han også offentlig administrasjon ved University of the South Pacific på Fiji.

Etter endt lærerutdanning vendte han i 1968 tilbake til hjemlandet, der han begynte som lærer ved King George VI School i Honiara. I 1971 gikk han over i den offentlige forvaltninga. Han arbeidde i finansdepartementet og blei distriktsoffiser på Santa Isabel før han ble overført til Nord-Malaita. Etter ei tid i Honiara med ansvar for landets byområder, var han i staben til førsteministeren før han blei distriktskommissær for Eastern District.

Kenilorea blei politisk engasjert da han var lærer. Han var aktiv i Civil Servants' Association, der han ble leder. Han var en av stifterne av partiet Solomon Islands United Party.

I 1976 blei han leder for regjeringa (*chief minister*) i det britiske protektoratet. Da øyene blei en sjølstendig stat i 1978, blei han landets første statsminister. Han var statsminister fram til 1981 og igjen fra 1984 til 1986. Kenilorea var utenriksminister 1988–89 og 1990–93. I 1993 ble han direktør i Forum Fisheries Agency. Han var fortsatt aktiv som politiker, og var blant annet parlamentspresident (*speaker*). Han fungerte som leder for en kommisjon som skulle overvåke fredsavtalen etter uroen på Malaita i 2000.

I 2004 var han kandidat til vervet som generalguvernør, men han fikk bare 8 av 41 stemmer i parlamentet.

I 1982 ble han utnevnt til kommandør (KBE) av Order of the British Empire. Han ble med det opphøyd i ridderstanden og fikk rett til å føre tiltaleformen sir foran sitt navn.

Referanser
----------

1. ↑   Munzinger Personen, Munzinger IBA 00000015388, besøkt 9. oktober 2017[Hentet fra Wikidata]
2. 1 2 3 4 5 6  «Solomons first PM Sir Peter Kenilorea dies». *Radio New Zealand*. Arkivert fra originalen 27. februar 2016. Besøkt 26. februar 2016.
3. 1 2 3 4 5  Moore, Clive. «Kenilorea, Peter Kau'ona Keninaraiso'ona». *Solomon Islands Historical Encyclopaedia 1893–1978* **(engelsk)**. Besøkt 27. februar 2016.
4. 1 2  «Biography of Sir Peter Kenilorea | National Parliament of Solomon Islands». *www.parliament.gov.sb*. Besøkt 27. februar 2016.

| * v
* d
* r
Salomonøyenes statsministre |
| --- |
| Peter Kenilorea (I) (1978–80) **·** Peter Kenilorea (II) (1980–81) **·** Solomon Mamaloni (I) (1981–84) **·** Peter Kenilorea (III) (1984–86) **·** Ezekiel Alebua (1986–89) **·** Solomon Mamaloni (II) (1989–93) **·** Francis Billy Hilly (1993–94) **·** Solomon Mamaloni (III) (1994–97) **·** Bartholomew Ulufa’alu (1997–2000) **·** Manasseh Sogavare (I) (2000–01) **·** Allan Kemakeza (2001–06) **·** Snyder Rini (2006) **·** Manasseh Sogavare (II) (2006–07) **·**  Derek Sikua (2007–10) **·** Danny Philip (2010–14) **·** Gordon Darcy Lilo (2011–14) **·** Manasseh Sogavare (III) (2014–2017) **·** Rick Houenipwela (2017–2019) **·** Manasseh Sogavare (IV) (2019–) | Salomonøyenes flagg |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** ISNI **·** SUDOC **·** Munzinger (iba)
 |